पाएं अपने शहर की ताज़ा ख़बरें और फ्री ई-पेपरडाउनलोड करें
जिले में बने कई भवन उद्घाटन किए बगैर ही जस के तस पड़े हुए हैं। इनमें से कई ऐसे भवन हैं, जिसका आज तक ताला भी नहीं खुला और जर्जर हो गया। इन्हें लाखों रुपए खर्च कर बनाया गया है। पबिया में स्थित होम्योपैथिक औषधालय, जो विगत 6 साल से तैयार होकर बेकार पड़ा हुआ है। इसका उपयोग आज तक नहीं किया जा सका है। वहीं, बांकुडीह पंचायत मंडप के पास कर्मचारी भवन करोड़ों रुपए की लागत से बनाया गया। निर्माण कार्य पूरा हुए साल भर हो गया। लेकिन अब तक उपयोग में नहीं लाया गया। मौजूदा हालात में स्वास्थ्य विभाग के लिए यह भवन काफी कारगर साबित हो सकता है।
बताते चलें कि क्षेत्र में जांच शिविर में मिल रहे कोरोना पॉजिटिव मरीज को छोड़ दिया जा रहा है। वह अपने मन मुताबिक घर में रह रहे हैं। हालांकि कुछ लोग डॉक्टर की सलाह लेकर सुरक्षित रह रहे हैं। लेकिन कई ऐसे लोगों की जानकारी मिल रही है, जो पॉजिटिव रिपोर्ट आने के बावजूद खुलेआम घूम रहे हैं। ऐसे में इन नव निर्मित भवनों को क्वारैंटाइन सेंटर बनाकर संक्रमितों को यहां रखा जा सकता है।
वैलनेस सेंटर एवं औषधालय को क्वारैंटाइन सेंटर बनाने की बात संज्ञान में नहीं है। किसी अन्य स्थान पर संक्रमितों के लिए क्वारैंटाइन सेंटर बनाने के लिए स्थल चयन करने का जिले में चर्चा चल रही है। संक्रमितों की बढ़ती संख्या के अनुसार निर्णय लिया जाएगा। -आशा एक्का, सिविल सर्जन, जामताड़ा
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn